b'\n_START_ARTICLE_\nMeetro\n_START_PARAGRAPH_\nMeetro oli useassa verkossa toimiva pikaviestiohjelma, jossa on my\xc3\xb6s paikannuspalvelu (LBS). Ohjelma on yhteensopiva seuraavien pikaviestiohjelmien kanssa: AOL Instant Messenger, Yahoo! Messenger, Windows Live Messenger ja ICQ. Meetron ominaisuudet tekev\xc3\xa4t siit\xc3\xa4 k\xc3\xa4yt\xc3\xa4nn\xc3\xb6llisen sellaisten ihmisten tapaamiseen, joilla on samat kiinnostuksen kohteet ja/tai jotka ovat samalla alueella. Ohjelma my\xc3\xb6s paketoi useat pikaviestinverkot yhteen. Meetron emoyhti\xc3\xb6 on Meetroduction, LLC, joka sijaitsee Palo Altossa, Kaliforniassa._NEWLINE_Meetro erosi muista suosituista pikaviestinohjelmista siten, ett\xc3\xa4 k\xc3\xa4ytt\xc3\xa4j\xc3\xa4 voi asettaa ohjelmaan sijaintipaikkansa ja n\xc3\xa4hd\xc3\xa4 l\xc3\xa4hettyvill\xc3\xa4\xc3\xa4n online-tilassa olevat muut k\xc3\xa4ytt\xc3\xa4j\xc3\xa4t. Sen sijaintipaikannus nykyisell\xc3\xa4\xc3\xa4n l\xc3\xb6yt\xc3\xa4\xc3\xa4 suurimman osan paikoista Yhdysvalloissa ja Euroopassa ja sit\xc3\xa4 laajennetaan koko ajan kattamaan lis\xc3\xa4\xc3\xa4 alueita. K\xc3\xa4ytt\xc3\xa4j\xc3\xa4t, joiden sijaintipaikkaa ohjelma ei suoraan l\xc3\xb6yd\xc3\xa4, voivat ilmoittaa ohjelmalle koordinaattinsa, jotta n\xc3\xa4kev\xc3\xa4t sijaintinsa muihin k\xc3\xa4ytt\xc3\xa4jiin n\xc3\xa4hden._NEWLINE_Meetro toimi siten, ett\xc3\xa4 se k\xc3\xa4y l\xc3\xa4pi MAC-osoitteita langattomista liitynt\xc3\xa4pisteist\xc3\xa4 k\xc3\xa4ytt\xc3\xa4j\xc3\xa4n l\xc3\xa4hist\xc3\xb6ll\xc3\xa4. Sitten Meetro ottaa yhteytt\xc3\xa4 p\xc3\xa4\xc3\xa4tietokantapalvelimeen ja vertaa MAC-osoitetta listaan tiedettyj\xc3\xa4 osoitteita ja niiden paikannuskoordinaatteja. Kun Meetrolla on yleisk\xc3\xa4sitys k\xc3\xa4ytt\xc3\xa4j\xc3\xa4n sijainnista, niin se vertaa sit\xc3\xa4 muihin k\xc3\xa4ytt\xc3\xa4jiin ymp\xc3\xa4rist\xc3\xb6ss\xc3\xa4 ja n\xc3\xa4ytt\xc3\xa4\xc3\xa4 kuka on online-tilassa nelj\xc3\xa4nneskilometrin, puolen kilometrin, kilometrin jne. et\xc3\xa4isyydell\xc3\xa4.'